b'\n_START_ARTICLE_\nHalogalandas\n_START_PARAGRAPH_\nHalogalandas, Holugalandas (norv. H\xc3\xa5logaland) - istorinis regionas \xc5\xa0iaur\xc4\x97s Norvegijoje. Jis gavo savo pavadinim\xc4\x85 nuo senovin\xc4\x97s Halogalando karalyst\xc4\x97s, kuri egzistavo VIII-IX a., prie\xc5\xa1 Haraldui Gra\xc5\xbeiaplaukiui suvienijant Norvegijos karalyst\xc4\x99 872 m. Po suvienijimo Halogalandas egzistavo kaip \xc5\xa1iauriausia Norvegijos provincija._NEWLINE_Halogalandas pla\xc4\x8diai minimas skandinav\xc5\xb3 sagose, pvz., Heimskringloje, o ypa\xc4\x8d - Yngling\xc5\xb3 sagoje (norv. Ynglinga Saga).\n_START_SECTION_\nIstorija\n_START_PARAGRAPH_\nNuo VIII a. Halogalandas buvo karalyst\xc4\x97, kurios \xc5\xbeem\xc4\x97s buvo tarp Namdaleno (dabartiniame Nord-Tr\xc3\xb8ndelag) ir Lyngeno (dabartiniame Trumse (norv. Troms)). Kadangi Halogalando teritorija turi daug kalnuot\xc5\xb3 fjord\xc5\xb3 ir sal\xc5\xb3, ji buvo puikus prieglobstis viking\xc5\xb3 laivams bei baz\xc4\x97 keliaujantiems \xc4\xaf Balt\xc4\x85j\xc4\x85 j\xc5\xabr\xc4\x85. Galb\xc5\xabt \xc5\xbeinomiausias \xc5\xa1io kra\xc5\xa1to gyventojas buvo Otaras i\xc5\xa1 Halogalando, \xc5\xbeymus norveg\xc5\xb3 keliautojas._NEWLINE_Po Norvegijos suvienijimo 872 m., Halogalandas atiteko Norvegijos karalystei, bet i\xc5\xa1 karto atiduotas Lad\xc4\x97s jarlui Hakonui Grjotgardsonui (H\xc3\xa5kon Grjotgardsson) kaip asmenin\xc4\x97 paveldima valda. Beje, \xc5\xa1is Triondelago valdovas irgi buvo kil\xc4\x99s i\xc5\xa1 Halogolando. Lad\xc4\x97s jarlai vie\xc5\xa1patavo kra\xc5\xa1te iki 1015 m._NEWLINE_V\xc4\x97liau Halogalando provincija (norv. H\xc3\xa5l\xc3\xb8ygjafylke) tapo Norvegijos karalyst\xc4\x97s dalimi, ta\xc4\x8diau buvo i\xc5\xa1skirtin\xc4\x97 tuo, kad nepriskirta n\xc4\x97 vienam i\xc5\xa1 keturi\xc5\xb3 ting\xc5\xb3. 1308 m. suformavus l\xc4\x97nus, ji priskirta Bergenhiuso l\xc4\x97nui. 1660 m. vykdant administracin\xc4\x99 reform\xc4\x85, Halogalando provincija tapo Nordlandeno l\xc4\x97nu._NEWLINE_Antrojo pasaulinio karo laikais Narvikas buvo svarbi karo baz\xc4\x97. 2008 m. buvo si\xc5\xablyta, kad pavadinimas Halogalandas tikt\xc5\xb3 nepriklausomai \xc5\xa0iaur\xc4\x97s Norvegijos valstybei, jei tokia b\xc5\xabt\xc5\xb3.'